Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 434/12/5511	Žilina, 21.3.2014
EEČ : 2-43-147-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako matka XXXXX, nar. XXXXX, voči ktorej má zákonnú vyživovaciu povinnosť vyplývajúcu jej zo zákona o rodine a z rozsudku Okresného súdu v XXXXX č. k. XXXXX -81 zo dňa 10.11.2011, právoplatného dňa 10.01.2012 a vykonateľného dňa 23.12.2011, ktorým bola zaviazaná platiť výživné na XXXXX vo výške 130,-Eur mesačne, s účinnosťou od právoplatnosti rozsudku, vždy do 15. dňa v mesiaci vopred k rukám otca XXXXX, bytom XXXXX XXXXX, po dosiahnutí plnoletosti k rukám XXXXX, bytom XXXXX XXXXX, si túto svoju vyživovaciu povinnosť riadne neplnila od 01.06.2012 doposiaľ napriek tomu, že má príjem zo živnosti, nebola vedená v evidencii uchádzačov o zamestnanie a nepoberala dávky v hmotnej núdzi a príspevky, na výživnom uhradila v júni 2012 sumu 80,-Eur, dňa 17.12.2012 sumu 500,-Eur a dňa 18.02.2013 sumu 200,-Eur, v dôsledku čoho ku dňu vznesenia obvinenia dňa 20.02.2013 dlhovala na výživnom na XXXXX sumu v celkovej výške 390,-Eur, následne uhradila na výživnom dňa 01.03.2013 sumu 170,-Eur, dňa 15.03.2013 sumu 130,-Eur, dňa 15.04.2013 sumu 130,-Eur, dňa 09.05.2013 sumu 130,-Eur, dňa 11.06.2013 sumu 130,-Eur, dňa 15.07.2013 sumu 130,-Eur, dňa 09.08.2013 sumu 130,-Eur, dňa 11.09.2013 sumu 130,-Eur, dňa 14.10.2013 sumu 130,-Eur, dňa 14.11.2013 sumu 130,-Eur, dňa 16.12.2013 sumu 130,-Eur, dňa 08.01.2014 sumu 130,-Eur, dňa 15.02.2014 sumu 130,-Eur, dňa 25.02.2014 sumu 220,-Eur a dňa 11.03.2014 sumu 130,-Eur, v dôsledku čoho toho času nedlhuje na výživnom na XXXXX žiadnu sumu, 

lebo zanikla trestnosť činu.

Odôvodnenie:
	Uznesením policajta OO PZ XXXXX sp. zn. XXXXX zo dňa 05.12.2012 bolo začaté trestné stíhanie a následne uznesením policajta OO PZ XXXXX sp. zn. XXXXX zo dňa 20.02.2013 bolo podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je to uvedené vo výrokovej časti uvedeného uznesenia.

	Preskúmaním vyšetrovacieho spisu sp. zn. XXXXX som zistila, že vo veci bol vykonaný výsluch obvinenej XXXXX, výsluch svedka poškodeného XXXXX a ďalej boli do spisu zabezpečené nasledovné listinné dôkazy - správy na obvinenú z ÚPSVR XXXXX, zo Správy katastra XXXXX, zo Sociálnej poisťovne, pobočky XXXXX, z Mestského úradu v XXXXX rozsudok o výživnom, potvrdenie o návšteve školy, výpisy z účtu, potvrdenia o vklade hotovosti na účet a odpis registra trestov obvinenej.

Obvinená XXXXX vo svojej výpovedi priznala spáchanie skutku, jeho spáchanie oľutovala, pričom bola ochotná uhradiť dlžné výživné. Obvinená je zo spáchania skutku okrem vlastnej výpovede usvedčovaná aj výpoveďou svedka poškodeného XXXXX, ako aj listinnými dôkazmi zabezpečenými do vyšetrovacieho spisu. 

Obvinená začala od marca 2013 riadne platiť bežné výživné vo výške 130,-Eur mesačne, ktoré má uhradené až do marca 2014 vrátane. Dlžné výživné vo výške 390,-Eur, ktoré obvinená dlhovala ku dňu vznesenia obvinenia dňa 20.02.2013, zaplatila v dvoch splátkach, a to dňa 01.03.2013 vo výške 170,-Eur a dňa 25.02.2014 vo výške 220,-Eur, v dôsledku čoho toho času nedlhuje na výživnom na dcéru žiadnu sumu. Jednotlivé platby výživného sú preukázané okrem výpovedí obvinenej a svedka poškodeného aj výpismi z účtu a potvrdeniami o vklade hotovosti na účet, ktoré sú súčasťou vyšetrovacieho spisu.  

	Podľa § 207 ods. 1 Tr. zákona prečinu zanedbania povinnej výživy sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1 písm. a) Tr. zákona trestnosť trestného činu zaniká, ak ide o trestný čin zanedbania povinnej výživy podľa § 207, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	
Po zhodnotení výsledkov vykonaného dokazovania konštatujem, že je nepochybné, že sa stal skutok naplňujúci znaky prečinu zanedbania povinnej výživy podľa § 207 ods. 1 Tr. zákona a že tento skutok spáchala obvinená XXXXX, avšak trestnosť činu zanikla, nakoľko obvinená dodatočne zaplatila dlžné výživné a jej čin nemal trvale nepriaznivé následky na výživu oprávnenej osoby. 

Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Vzhľadom na vyššie uvedené skutočnosti som trestné stíhanie obvinenej XXXXX zastavila z dôvodu, že trestnosť činu zanikla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka